เปิดชื่อ 27 สายการบิน! พา นทท.เข้าไทย ยอดจองตั๋ว 1-5 พ.ย. กว่า 1 หมื่นคน
เปิดรายชื่อ 27 สายการบิน ผู้โดยสารจองตั๋วเครื่องบินเข้าไทยกว่า 1 หมื่นคน ตั้งแต่ 1-5 พ.ย.64 รวมทั้งขาเข้า 10,919 คน และขาออก 4,311 คน
29 ต.ค. 2564

ผู้สื่อข่าวรายงานว่า วันนี้ (29 ต.ค. 2564) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อำนวยการศูนย์บริหารสถานการณ์โควิด-19 (ศบค.) เป็นประธานการประชุมคณะกรรมการศบค.ครั้งที่ 17/2564 โดยที่ประชุมมีการรายงาน จำนวนการจองบัตรโดยสารของเที่ยวบินที่ทำการบินเข้าประเทศไทย วันที่ 1 – 5 พฤศจิกายน 2564 (ข้อมูล ณ วันที่ 27 ต.ค. 2564) ระบุว่า มีสายการบินทั้งหมด 27 แห่ง รวมการจองบัตรโดยสาร ขาเข้า 10,919 คน และขาออก 4,311 คน ได้แก่
1.บริษัท เกาหลีแอร์ไลน์ จำกัด
2.เตอร์กิชแอร์ไลน์
3.กาตาร์ แอร์เวย์
4.เอมิเรตส์
5.บริษัท ออล นิปปอน แอร์เวย์ จำกัด
6.สิงคโปร์แอร์ไลน์
7.เค.แอล.เอ็ม.รอยัล ดัทช์ แอร์ไลน์
8.แอร์ อินเดีย
9.เอเดลไวส์แอร์
10.ลุฟท์ฮันซ่า เยอรมนี
11.แอร์ฟรานซ์
12.ซิป แอร์ โตเกียว
13.สกู๊ต ไทยเกอร์แอร์
14.บางกอกแอร์เวย์ส
15.อาเซียน่า แอร์ไลนส์ อิ๊งค์
16.การูด้า อินโดนีเซีย
17.เอทิฮัด แอร์เวย์
18.คาเธ่ย์ แปซิฟิก
19.แอลอัล อิสราเอล
20.เจจู แอร์
21.ออสเตรียน แอร์ไลน์
22.เจแปน แอร์ไลน์
23.อีวีเอ แอร์
24.แอโรฟลอต
25.ไชน่า แอร์ไลน์
26.สายการบินลาว
27.แอร์อัสตานา
โดยเครื่องบินของสายการบินเหล่านี้ จะบิน เข้า – ออก จากสนามบินในกรุงเทพฯ, ภูเก็ต, สมุย และเชียงใหม่

 
 